Малко преди Битката при Акциум през 31 пр.н.е. се присъединява към Октавиан. Двамата се отличават и са наградени. През 30 пр.н.е. е избран за консул заедно с Август. Двамата управляват съвместно само половин година. Една от основните външнополитически задачи пред Октавиан Август е присъединяването на източната половина от Балканския полуостров към империята. През 29 пр.н.е. Марк Крас е изпратен като проконсул с пет легиона и помощни части за римски наместник с изключителни правомощия в Македония и на Балканите. Убива краля на бастарните Делдо и му взема бронята.